2007 m. bendrojo biudžeto preliminarus taisomojo biudžeto projektas nr. 7 - Bendroji įplaukų suvestinė - Iplaukų ir išlaidų suvestinė pagal skirsnius - III skirsnis – Komisija /* KOM/2007/0687 galutinis */





[pic] | EUROPOS BENDRIJŲ KOMISIJA | Briuselis, 7.11.2007 KOM(2007) 687 galutinis 2007 M. BENDROJO BIUDŽETO PRELIMINARUS TAISOMOJO BIUDŽETO PROJEKTAS Nr. 7 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS III skirsnis – Komisija (pateikta Komisijos) 2007 M. BENDROJO BIUDŽETOPRELIMINARUS TAISOMOJO BIUDŽETO PROJEKTAS Nr. 7BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], su paskutiniais pakeitimais, padarytais Tarybos reglamentu (EB, Euratomas) Nr. 1995/2006[2], ypač į jo 37 straipsnį, dėl toliau pateiktame aiškinamajame memorandume nurodytų priežasčių Europos Komisija biudžeto valdymo institucijai pateikia 2007 m. biudžeto preliminarų taisomojo biudžeto projektą Nr. 7. TURINYS 1. Įvadas 4 2. Prognozuojamų įplaukų padidėjimas 4 2.1. PVM ir BNP likučių prognozės pakeitimas 4 2.2. Kitos įplaukos 4 3. Mokėjimų asignavimų sumažinimas 4 3.1. 1a išlaidų kategorija. Konkurencingumas augimui ir užimtumui skatinti 5 3.2. 1b išlaidų kategorija. Sanglauda augimui ir užimtumui skatinti 7 3.3. 2 išlaidų kategorija. Gamtos išteklių apsauga ir valdymas 9 3.4. 3a išlaidų kategorija. Laisvė, saugumas ir teisingumas 9 SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS 10 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS Bendroji įplaukų suvestinė bei įplaukų ir išlaidų suvestinė pagal skirsnius perduodamos atskirai per SEI-BUD sistemą. Informacijai skirtas bendrosios įplaukų suvestinės bei įplaukų ir išlaidų suvestinės pagal skirsnius tekstas anglų kalba pateikiamas biudžeto priede. 1. Įvadas 2007 m. biudžeto preliminariame taisomojo biudžeto projekte (toliau – PTBP) Nr. 7 atsižvelgiama į šiuos pokyčius: - į biudžetą reikia įtraukti esminį prognozuojamų įplaukų padidėjimą, ypač dėl PVM ir BNP likučių prognozės (3 233,4 mln. eurų) pakeitimo[3]; - reikia sumažinti 1a, 1b, 2 ir 3a išlaidų kategorijų biudžeto eilučių mokėjimų asignavimus (1 251,4 mln. EUR), atsižvelgus į asignavimų perskirstymus, kuriuos buvo pasiūlyta atlikti kartu su visuotiniu perkėlimu. 2. Prognozuojamų įplaukų padidėjimas 2.1. PVM ir BNP likučių prognozės pakeitimas Vadovaudamasi 2000 m. gegužės 22 d. Tarybos reglamento (EB, Euratomas) Nr. 1150/2000 16 straipsniu ir remdamasi turimais duomenimis, Komisija siūlo padidinti prognozuojamus PVM ir BNP nuosavų išteklių likučius 2 814,9 mln. EUR. Šie pakeitimai taikomi biudžeto įplaukų 3 1 ir 3 2 skyriams. Šiuo etapu valstybių narių BNP apskaičiavimai tebėra preliminarūs, kadangi vyksta BNP duomenų tikrinimas. Po spalio 25 d. BNP komiteto posėdžio Komisija atitinkamai peržiūrės pirmiau minėtus duomenis šio PTBP biudžetinės procedūros metu. 2.2. Kitos įplaukos Nepanaudotos Bendrijos paramos grąžinimas (6 1 5 0 punktas) ir finansinis koregavimas struktūrinių fondų srityje (6 5 0 0 punktas) Atsižvelgiant į 6 1 5 0 ir 6 5 0 0 punktų gautas sumas ir darant prielaidą, kad šios sumos nebus dar kartą panaudotos šiais metais, į biudžetą siūloma įtraukti 179,5 mln. EUR sumą. Palūkanos už pavėluotus mokėjimus ir baudos Bendrosios įplaukų suvestinės 7 0 ir 7 1 skyriuose nurodomos palūkanos už pavėluotus mokėjimus ir baudos. Į 2007 m. biudžetą jau įtraukta 123 mln. EUR suma. Atsižvelgiant į sumas, kurios šiuo metų etapu yra gautos arba tikriausiai bus gautos, į biudžetą siūloma įtraukti papildomą 239 mln. EUR sumą. 3. Mokėjimų asignavimų sumažinimas Komisija siūlo pakoreguoti tam tikrų biudžeto eilučių mokėjimų asignavimų dydį, juos labiau priartinant prie naujausių poreikių įverčių ir remiantis prielaida, kad biudžeto valdymo institucija patvirtins iš naujo subalansuotus biudžeto eilučių mokėjimų asignavimus, kurių atskirai pareikalavo Komisija taip vadinamame visuotiniame perkėlime. Mokėjimų asignavimų sumažinime (1 251,4 mln. EUR), kurio prašoma šiame PTBP, atsižvelgiama į šiuos veiksnius: - Sanglaudos išlaidų suderinimą, kad jos atitiktų programavimo etapo padėtį; - Mokėjimų, atliekamų pagal ankstesnes finansines programas, užbaigimą; - Pavėluotą kai kurių teisinių pagrindų patvirtinimą ir su tuo susijusį vėlavimą pradėti naujas programas; bei - Poreikį atsižvelgti į tam tikrų bandomųjų projektų ir parengiamųjų veiksmų įgyvendinimo padėtį. Šis pasiūlymas susijęs su finansinės programos 1a, 1b, 2 ir 3a išlaidų kategorijomis. 3.1. 1a išlaidų kategorija. Konkurencingumas augimui ir užimtumui skatinti 1a išlaidų kategorijos mokėjimų asignavimus siūloma sumažinti 466,5 mln. EUR. Šiame aiškinamajame tekste pateikiami skaičiai suapvalinti iki milijono. Bendrosios mokslinių tyrimų programos (-239 mln. EUR) BP-5 (EB) (-60 mln. EUR): Visi pagal penktąją bendrąją programą šiuo metu atlikti mokėjimai yra galutiniai. Siūloma panaikinti suma daugiausiai susijusi su „Gyvenimo kokybės“, „Konkurencingumo ir tvariojo augimo“ bei „Žmogiškojo potencialo“ prioritetais. Reikiamas mokėjimų asignavimų sumažinimas paaiškinamas keletu veiksnių: - Faktinės projektų sąnaudos yra daug mažesnės nei numatyta iš pradžių, o tai sumažina Bendrijos įnašą ir dėl to baigiantis bendrajai programai daug įsipareigojimų panaikinama. - Tam tikros rūšies projektai dažnai užbaigiami anksčiau nei tikėtasi (anksti nutrauktos mokslinių tyrimų subsidijos). - Paramos gavėjai dažnai per vėlai pateikia galutines ataskaitas. Be to, baigiamosiose ataskaitose dažniausiai trūksta informacijos, tai reiškia, kad reikia prašyti papildomos informacijos. Dėl šių dviejų veiksnių vėluojama atlikti galutinius mokėjimus. BP-6 (EB) (-149 mln. EUR): Šeštoji bendroji programa vykdoma pirmus metus. Siūloma sumažinti suma daugiausiai susijusi su „Žmogiškųjų išteklių“, „MVĮ“, „Aplinkos“ bei „Infrastruktūros“ veikla. Pagrindinės priežastys, dėl kurių nepakankamai panaudojami asignavimai: sutartys atšaukiamos prieš pradedant įgyvendinti projektus; projektai anksti nutraukiami; projektų pradžios data nukeliama; vėluojama pateikti ataskaitas; projekto sąnaudos mažesnės nei numatyta. BP-6 (Euratomas) (-30 mln. EUR) : Dėl palyginti vėlai priimtų sprendimų dėl ITER bendros įmonės ir sutarties įgyvendinimo atitinkami įsipareigojimai prisiimti metais vėliau. Remiantis susitarimu, mokėjimą galima atlikti kitais metais po įsipareigojimo prisiėmimo. Tai reiškia, kad atitinkami mokėjimai, kurie turi būti atlikti 2007 m., taip pat bus atlikti metais vėliau, 2008 m. Konkurencingumas ir inovacijos (-46 mln. EUR) Konkurencingumo ir inovacijų programa įmonių politikos srityje (-30 mln. EUR): Mokėjimų asignavimų, kurie gali būti panaudoti pagal šią eilutę, sumos sumažinimas susijęs su vėluojančiomis rinkos procedūromis, neatskiriamomis nuo šios naujos programos diegimo 2007–2013 m. Šis vėlavimas reiškia, kad atitinkamos lėšos bus paskirstytos tik metų pabaigoje ir todėl nebus atlikti atitinkami išankstiniai mokėjimai. Konkurencingumo ir inovacijų programa informacinės visuomenės srityje (-10 mln. EUR): Numatoma, kad pagal šią eilutę nebus panaudota 10 mln. EUR. Šis asignavimų perteklius susijęs su pavėluotu teisinio pagrindo priėmimu (2006 m. spalio 24 d., Oficialiajame leidinyje paskelbta 2006 m. lapkričio 9 d.) ir su tuo, kad Konkurencingumo ir inovacijų programa yra nauja programa, kurios atžvilgiu reikia nustatyti naujus tikslus ir juos įgyvendinti. Todėl reikėjo organizuoti keletą valdymo komiteto posėdžių ir pirmoji darbo programa buvo patvirtinta tik 2007 m. gegužės 24 d. Kvietimas teikti paraiškas paskelbtas gegužės 25 d., paraiškų priėmimo pabaiga numatyta spalio 23 d. Susitarimų dėl subsidijų pasirašymas prasidės 2008 m. pradžioje. 2007 m. nenumatoma atlikti jokių projektams skirtų mokėjimų, kai kurių tyrimų išankstinis finansavimas taip pat nukeltas. 2007 m. numatoma išmokėti 1 mln. EUR. Konkurencingumo ir inovacijų programa transporto ir energetikos srityje (-6 mln. EUR): 2007 m. yra pirmieji programos „Pažangi energetika Europai II“ metai, ir derybos, po kurių bus pasirašomos sutartys, nebus užbaigtos iki 2008 m. Tai reiškia, kad 2007 m. negali būti atlikti jokie išankstinio finansavimo mokėjimai ir didžioji dalis pagal šią eilutę turimų asignavimų nebus panaudota. Energetika ir transportas (-168 mln. EUR) „Galileo“ (-100 mln. EUR): Susidūrusi su sunkumais dėl „Galileo“ programos, 2007 m. rugsėjo 19 d. Komisija pateikė komunikatą ir pasiūlymą, kuriuo keičiamas Reglamentas dėl „Galileo“ ir EGNOS (Europos geostacionarinės navigacinės tinklo sistemos) programų steigimo. Atsižvelgiant į tai, šiems metams numatyti mokėjimų asignavimai nebus panaudoti. Branduolinių įrenginių eksploatavimo nutraukimas (-45 mln. EUR): Sumažinimas atliekamas dėl 2006 m. pabaigoje skirtos 66,5 mln. EUR papildomos sumos, kurią gavus buvo galima įvykdyti keletą anksčiau nei tikėtasi pateiktų Europos rekonstrukcijos ir plėtros banko (ERPB) mokėjimo prašymų (išankstinis finansavimas). Pažangi energetika I (-19 mln. EUR): Mokėjimų srautas sulėtėjo dėl neaiškumo, susijusio su sąskaitų pateikimo terminu, taip pat dėl banko garantijų sąlygų sugriežtinimo, nes kai kurie rangovai patiria sunkumų atitikti reikalavimus. Be to, sunku numatyti, kiek bus panaudota likusių įsipareigojimų asignavimų, kadangi pirmoji tarpinė mokėjimo prašymų analizė trunka ilgiau nei tikėtasi. „Marco Polo“ (-4 EUR mln.): 2007 m. yra pirmieji programos „Marco Polo II“ įgyvendinimo metai, ir derybos, po kurių bus pasirašomos sutartys, nebus užbaigtos iki 2008 m. Todėl 2007 m. nebus atliekamas joks išankstinio finansavimo mokėjimas. Bandomieji projektai ir parengiamieji veiksmai (-12 mln. EUR) Parama MVĮ naujoje finansinėje aplinkoje (-5 mln. EUR): Mokėjimų asignavimų sumos, kurią galima panaudoti pagal šią eilutę, sumažinimas susijęs su šio parengiamojo veiksmo įgyvendinimo periodiškumu. Veiksme dalyvaujančios tarptautinės finansų institucijos patyrė sunkumų ieškodamos regioninių ar vietos bankų, kurie galėtų dalyvauti veiksme ir būtų pakankamai dideli bei pajėgūs šiam veiksmui įgyvendinti. Erasmus programa jauniesiems verslininkams (-1 mln. EUR): Kad šis projektas būtų įgyvendintas, būtina atlikti pagrįstumo analizę. Analizei atlikti reikia 1,5 mln. EUR, panaudojus šią sumą lieka panaikintinas likutis. Priemonės labai mažų, mažų ir vidutinių įmonių bendradarbiavimui ir partnerystei skatinti (-2 mln. EUR): Šio bandomojo projekto įgyvendinimo sutartys bus pasirašytos metų pabaigoje, pabaigus atitinkamas rinkos procedūras. Todėl pirmieji mokėjimai bus atlikti 2008 m. pradžioje, paliekant galimybę panaudoti visą mokėjimų asignavimų sumą. ES vaidmuo globalėjančiame pasaulyje (-2 mln. EUR): Šio bandomojo projekto įgyvendinimo sutartys bus pasirašytos metų pabaigoje, pabaigus atitinkamas rinkos procedūras. 2007 m. gali būti atliktas vienas išankstinis 1 mln. EUR mokėjimas, po kurio liks galimas panaudoti mokėjimų asignavimų likutis. Energijos tiekimo patikimumas: biokuras (-2 mln. EUR): Remiantis šios biudžeto eilutės mokėjimų asignavimų panaudojimo prognoze, panašu, kad visa turimų lėšų suma nebus panaudota. Tai pirmieji šio bandomojo projekto įgyvendinimo metai ir derybos, po kurių bus pasirašomos sutartys, tikriausiai nebus užbaigtos iki 2007 m. pabaigos arba 2008 m. pradžios. Todėl 2007 m. nebus atliekamas joks išankstinio finansavimo mokėjimas. 3.2. 1b išlaidų kategorija. Sanglauda augimui ir užimtumui skatinti Struktūriniai ir Sanglaudos fondai (- 573 mln. EUR) Šiame preliminariame taisomojo biudžeto projekte taip pat siūloma 573 mln. EUR suma sumažinti 1b išlaidų kategorijos mokėjimų asignavimus. Priežastys išdėstytos toliau. 2007 m. yra pirmieji naujojo 2007–2013 m. programavimo laikotarpio metai, kai numatyta priimti visas naujas veiklos programas ir atlikti pirmuosius išankstinius mokėjimus. Šiuo metu Komisija numato, kad dėl vėlavimo priimti kai kurias programas 2007 m. nėra galimybės išmokėti 1 mlrd. EUR Sanglaudos politikos 2007–2013 m. programoms iš bendro 7 mlrd. EUR dydžio išankstiniams mokėjimams skirto biudžeto. Tuo tarpu mokėjimai, skirti iki 2007 m. vykdytoms struktūrinių fondų programoms, kol kas viršijo prognozes. Darant prielaidą, kad mokėjimo prašymai bus nuolat pateikiami ir likusiu metų laikotarpiu, panašu, kad jiems bus skirtas mokėjimų asignavimų perviršis, numatytas 2007–2013 m. programų išankstiniams mokėjimams. Tačiau abi biudžeto eilutes reikia pakoreguoti sumažinant, nors jų dydis ribotas. Tai ERPF eilutės, skirtos 2 tikslo įgyvendinimo programoms bei Techninės pagalbos ir inovacijų priemonių įgyvendinimui (kiekviena – 30 mln. EUR). Pirmosios eilutės atveju koregavimas sumažinant reikalingas, nes sustabdyti mokėjimai kai kurioms JK pagrindinėms ir URBAN programoms (iš jų kai kurios dar nebuvo panaikintos), tuo tarpu antrosios eilutės atveju – dėl ilgesnio nei numatyta Inovacijų veiksmų programų užbaigimo. Taip pat vėluojama patvirtinti naująsias tarpvalstybines programas pagal Europos kaimynystės ir partnerystės priemonę, bendrai finansuojamą Europos regioninio plėtros fondo (ERPF). Nemanoma, kad kuri nors iš šių programų bus patvirtinta 2007 m., nes valstybės narės ir EKPP dalyvaujančios šalys vėluoja parengti bendras programas. Todėl nei viena iš išankstiniams mokėjimams numatytų sumų (13 mln. EUR), kurias finansuoja ERPF, negali būti panaudota. Galutinis komponentas susijęs su mokėjimais, skirtais iki 2007 m. vykdytiems Sanglaudos fondo projektams. Nepaisant to, kad Portugalija ir Lenkija viršijo mokėjimų prašymų prognozes, kitose valstybėse narėse, ypač Bulgarijoje, Ispanijoje, Čekijoje ir Slovėnijoje, lūkesčiai dėl mokėjimų nepasiteisino, nes mokėjimai buvo ypač maži. Todėl numatoma, kad bendri mokėjimai bus apie 500 mln. EUR mažesni nei prognozuota. Atsižvelgdama į tai, Komisija siūlo sumažinti toliau nurodytų 1b išlaidų kategorijos eilučių mokėjimų asignavimus: Biudžeto eilutė | Pavadinimas | Pokytis (EUR) | 13 04 01 | Sanglaudos fondas. Ankstesnių projektų pabaigimas (iki 2007 m.) | -500 000 000 | 13 03 04 | ERPF 2 tikslo įgyvendinimas (2000–2006 m.) | -30 000 000 | 13 03 08 | Europos rekonstrukcijos ir plėtros fondo (ERDF) veiklos pabaigimas. Techninė pagalba ir naujovių diegimo priemonės (2000–2006 m.) | -30 000 000 | 19 08 02 02 | Tarpvalstybinis bendradarbiavimas. Įnašas iš 1b išlaidų kategorijos (Regioninė politika) | -12 753 208 | Iš viso pagal 1b išlaidų kategoriją | -572 753 208 | Šiame Komisijos pasiūlyme pateikta PTBP siūlymo metu turėta naujausia informacija ir geriausi įverčiai. Tačiau Komisija ketina ir toliau atidžiai stebėti biudžeto įgyvendinimą bei atlikti galutinį pažangos įvertinimą iki spalio mėn. pabaigos (Sanglaudos fondo atveju – iki lapkričio 1 d.), tvirtindama naujas 2007–2013 m. programas ir susijusius išankstinius mokėjimus, taip pat visų valstybių narių pateiktus mokėjimų prašymus dėl iki 2007 m. vykdytų programų ir projektų; minėtieji terminai yra reglamentuoti terminai, iki kurių privaloma pateikti mokėjimų prašymus šiems metams. Todėl Komisija gali persvarstyti savo prašymą procedūros dėl šio PBTP metu. Tai vienintelis būdas kartu išspręsti dvi svarbiausias, nors ir prieštaringas, problemas: pirma, užtikrinti pakankamą biudžetą, kad būtų patenkinti visi gauti reikalavimus atitinkantys mokėjimų ir išankstinių mokėjimų prašymai; antra, jeigu tik įmanoma, metų pabaigoje išvengti pertekliaus. Todėl Komisija prireikus pateiks atnaujintus įverčius, lapkričio pradžioje galbūt peržiūrėdama šiame dokumente siūlomus pakeitimus. 3.3. 2 išlaidų kategorija. Gamtos išteklių apsauga ir valdymas Europos žuvininkystės fondas (-19 mln. EUR) Komisija turi patvirtinti dar beveik pusę iš dvidešimt šešių naujų 2007–2013 m. Europos žuvininkystės fondo programų. Atitinkami išankstiniai mokėjimai nebus atlikti 2007 m. Todėl Komisija siūlo 11 06 12 biudžeto eilutės mokėjimų asignavimus sumažinti 19,4 mln. EUR. Dėl priežasčių, panašių į tas, kurios susijusios su šiame PTBP siūlomais struktūrinių ir Sanglaudos fondų pakeitimais, Komisija gali pakeisti savo prašymą su šiuo PTBP susijusios procedūros metu. Aplinka (-88 mln. EUR) 2007 m. gegužės 23 d. patvirtintas LIFE+ programos reglamentas. Nepaisant pavėluoto teisinio pagrindo priėmimo, 2007 m. Komisija stengiasi pasiekti tinkamą įgyvendinimo lygį. 2007 m. rugsėjo 28 d. paskelbtas kvietimas teikti paraiškas, apimantis 187 mln. EUR. Todėl projektai bus atrinkti 2008 m. ir 2007 m. šiai programos daliai nereikės jokių mokėjimų asignavimų. 2007 m. panaudotini mokėjimų asignavimai yra susiję su Komisijos vykdytomis priemonėmis, remiančiomis Komisijos vaidmenį inicijuoti aplinkos politikos vystymą ir įgyvendinimą (tyrimus ir vertinimus, su aplinkos politikos ir teisės aktų įgyvendinimu bei integravimu, posėdžiais, seminarais ir praktiniais ekspertų bei suinteresuotųjų šalių seminarais susijusias paslaugas), informavimo, skelbimo ir sklaidos veiklą bei veiklos subsidijas NVO. 3.4. 3a išlaidų kategorija. Laisvė, saugumas ir teisingumas Laisvė, saugumas ir teisingumas (-104 mln. EUR) Išorės sienų fondas (-60 mln. EUR) ir trečiųjų šalių piliečių integracija (-32 mln. EUR): Šią vasarą, po pavėluoto teisinio pagrindo patvirtinimo, buvo patvirtintos strateginės gairės. Įgyvendinimo taisyklės bus patvirtintos tik 2007 m. rudenį, kadangi reikia atlikti daug vertimo darbų. Nustatytas lėšų paskirstymas valstybėms narėms. Šiuo pagrindu iki 2007 m. pabaigos bus priimti finansavimo sprendimai dėl išorės sienų fondo. Rudenį numatoma patvirtinti šiam fondui skirtų Bendrijos veiksmų darbo programas, po to bus prisiimti bendrieji įsipareigojimai ir baigtas kvietimų teikti paraiškas procesas. Dėl pavėluoto teisinio pagrindo ir reikalingų parengiamųjų veiksmų patvirtinimo, 2007 m. valstybių narių metinė programa bus patvirtinta tik pirmajame 2008 m. pusmetyje. Tai taip pat taikoma Bendrijos veiksmams skirtų subsidijų susitarimų sudarymo atveju. Dėl šių vėlavimų 2007 m. mokėjimai beveik nebus atliekami. „Daphne“ (-7 mln. EUR): Dėl vėlavimo patvirtinti teisinį pagrindą (2007 m. birželio pabaigoje vietoje iš pradžių numatytos 2006 m. pabaigos) ir finansavimo sprendimo patvirtinimo procedūros naujoji programa bus pradėta 2007 m. pabaigoje. Dėl šių priežasčių išankstinio finansavimo mokėjimai bus atlikti 2008 m. ir Komisija negalės panaudoti jokių mokėjimų asignavimų 2007 m. Pagrindinės teisės ir pilietybė (-5 mln. EUR): Dėl vėlavimo patvirtinti teisinį pagrindą (2007 m. balandžio pabaigoje vietoje iš pradžių numatytos 2006 m. pabaigos) ir finansavimo sprendimo patvirtinimo procedūros naujoji programa bus pradėta 2007 m. pabaigoje. Dėl to 2007 m. bus atlikti tik 763 000 EUR dydžio išankstinio finansavimo mokėjimai. Todėl asignavimų likutis liks nepanaudotas. SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS Finansinė programa Išlaidų kategorija, išlaidų subkategorija | 2007 m. finansinė programa | 2007 m. biudžetas + TB Nr. 1–5/2007+ PTBP Nr. 6/2007 | PTBP Nr. 7/2007 | 2007 m. biudžetas + TB Nr. 1–5/2007 + PTBP Nr. 6 + 7/2007 | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |8 918 000 000 | |9 367 547 511 |7 011 294 397 | |-466 493 000 |9 367 547 511 |6 544 801 397 | |1b. Sanglauda augimui ir užimtumui skatinti |45 487 000 000 | |45 486 784 504 |37 618 069 823 | |-572 753 208 |45 486 784 504 |37 045 316 615 | | Iš viso | 54 405 000 000 | |54 854 332 015 | 44 629 364 220 | |-1 039 246 208 | 54 854 332 015 | 43 590 118 012 | | Marža[4] | | |50 667 985 | | | |50 667 985 | | | 2. GAMTOS IŠTEKLIŲ APSAUGA IR VALDYMAS | | | | | | | | | | Iš kurių su rinka susijusios išlaidos ir tiesioginės išmokos |45 759 000 000 | |42 711 661 000 |42 435 641 756 | | |42 711 661 000 |42 435 641 756 | | Iš viso | 58 351 000 000 | |56 250 230 036 | 54 718 545 736 | |-108 120 000 | 56 250 230 036 | 54 610 425 736 | | Marža | | |2 100 769 964 | | | |2 100 769 964 | | | 3. PILIETIŠKUMAS, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |637 000 000 | |623 833 000 |473 908 000 | |-104 037 000 |623 833 000 |369 871 000 | |3b. Pilietiškumas | 636 000 000 | |819 799 099 |900 243 751 | | |819 799 099 |900 243 751 | | Iš viso | 1 273 000 000 | |1 443 632 099 | 1 374 151 751 | |-104 037 000 | 1 443 632 099 | 1 270 114 751 | | Marža[5] | | |25 934 000 | | | |25 934 000 | | | 4. ES KAIP PASAULINĖ PARTNERĖ[6] | 6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Marža | | | 67 000 | | | | 67 000 | | | 5. ADMINISTRAVIMAS[7] | 7 039 000 000 | |6 977 864 032 | 6 977 764 032 | | |6 977 864 032 | 6 977 764 032 | | Marža | | | 137 135 968 | | | | 137 135 968 | | | 6. KOMPENSACIJOS | 445 000 000 | |444 646 152 | 444 646 152 | | |444 646 152 | 444 646 152 | | Marža | | | 353 848 | | | | 353 848 | | | IŠ VISO | 128 091 000 000 | 123 790 000 000 | 126 783 164 334 | 115 497 218 623 | |-1 251 403 208 | 126 783 164 334 | 114 245 815 415 | | Marža | | |2 314 928 765 | 8 368 781 377 | | |2 314 928 765 | 9 620 184 585 | | [1] OL L 248, 2002 9 16, p. 1. [2] OL L 390, 2006 12 30, p. 1. [3] Taikant atnaujintas įplaukų prognozes, patikslinami valstybių narių mokėjimai, kuriuos jos turi atlikti per biud˛etinius metus. Remdamosi šiuo pasiūlytu pakeitimu, valstybės narės sumažins savo įnašus, priklausančius nuo BNP. [4] Skaičiuojant maržą pagal 1a išlaidų kategoriją, į Europos prisitaikymo prie globalizacijos padarinių fondą (EGF) neatsižvelgta. [5] Europos Sąjungos solidarumo fondo (ESSF) suma įtraukiama pagal atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). [6] Skaičiuojant 2007 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (234,5 mln. EUR). [7] Skaičiuojant 5 išlaidų kategorijos maržą iki numatytos viršutinės ribos, atsižvelgta į 2007–2013 m. finansinės programos 1 išnašą – 76 mln. EUR darbuotojų įnašų į pensijų sistemą.